Okresná prokuratúra Košice II 
Mojmírova 5, 040 46 Košice 1 	

Sp. zn. : 3 Pv 680/12/8803	Košice II, 5.4.2013
EEČ : 2-64-114-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX
Obsahom zmieru je:
1. Obvinený vyhlasuje, že spáchal skutky, ktoré sú predmetom tohto trestného stíhania a svoje konanie ľutuje.

2.	Splnomocnenec za poškodenú spoločnosť prehlasuje, že im postačuje  ospravedlnenie zo strany obvineného mladistvého, nakoľko škoda im bola zo strany zákonného zástupcu mladistvého v plnej výške uhradená a postačuje mu ospravedlnenie zo strany obvineného, ktorého učinil počas mediačného konania.

3.  Obvinený ml. XXXXX zložil na účet Okresnej prokuratúry XXXXX XXXXX čiastku vo výške 30,-€. Z uvedenej peňažnej sumy, určenej na všeobecne prospešné účely patrí štátu na peňažnú pomoc obetiam trestnej činnosti najmenej 50%, teda 15,-€ a zvyšok sumy 15,-€ určil v prospech XXXXX, č. účtu: XXXXX

a.	Peňažná suma určená na všeobecne prospešné účely: 15,00 € 
b.	Suma odovzdaná štátu na peňažnú pomoc obetiam trestnej činnosti: 15,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX XXXXX pod spisovou značkou XXXXX

V trestnej veci vedenej proti obvinenému ml. XXXXX za prečin krádeže  podľa § 212 ods. 1 Trestného zákona na tých skutkových základoch, že:

-	dňa 19.09.2012 v čase okolo 11.00 hod po vzájomnej dohode s mal. XXXXX, nar. XXXXX a mal. XXXXX odcudzili v obchodnom dome XXXXX z predajnej plochy vystavený mobilný telefón zn. XXXXX, IMEI: XXXXX, a to tým spôsobom, že mal. XXXXXdstrihol kábel, s ktorým bol mobilný telefón zabezpečený proti krádeži, pričom mal. XXXXX spoločne s mal. XXXXX dávali pozor a následne prešli pokladničnou zónou bez zaplatenia, čím takto pre spoločnosť XXXXX vznikla krádežou škoda vo výške 479,-€,

-	dňa 09.10.2012 v čase od 16.33 hod do 16.45 hod v Košiciach na ul. XXXXX odcudzil z výstavného pultu predajne mobilný telefón zn. XXXXX XXXXX IMEI: XXXXX, a to tým spôsobom, že prestrihol zabezpečovacie zariadenie a mobilný telefón si následne vložil do vrecka nohavíc a prešiel pokladničnou zónou bez zaplatenia, čím takto krádežou spôsobil pre spoločnosť XXXXX, XXXXX škodu vo výške 559,-€.

Odôvodnenie: 
Uznesením povereného príslušníka Okresného riaditeľstva PZ v XXXXX obvodného oddelenia PZ XXXXX XXXXX sp. zn. ORP-XXXXX zo dňa  17.10.2012 a dňa 25.10.2012 bolo podľa § 206 ods. 1 Trestného poriadku vznesené obvinenie ml. XXXXX  za prečin krádeže podľa § 212 ods. 1 Trestného zákona, na tých skutkových základoch ako je to uvedené vo výrokovej časti tohto uznesenia.

	Preskúmaním na vec sa vzťahujúceho spisového materiálu som zistila, že v predmetnej trestnej veci sa koná o prečine krádeže  podľa § 212 ods. 1 Trestného zákona, za ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 Trestného poriadku.

	Obvinený aj poškodený vyslovili súhlas s uzavretím zmieru. Obvinený ml. XXXXX zrozumiteľne a určito vyhlásil, že spáchal skutky, pre ktoré je stíhaný a svoje konanie oľutoval.

Poškodený súhlasil so zmierom a vyhlásil, že týmto sú jeho nároky voči obvinenému v tejto veci celkom uspokojené.

Obvinený ml. XXXXX zložil na účet Okresnej prokuratúry XXXXX XXXXX  čiastku vo výške 30,-€. Z uvedenej peňažnej sumy určenej na všeobecne prospešné účely patrí štátu na peňažnú pomoc obetiam trestnej činnosti najmenej 50%, teda 15,-€  a  zvyšok sumy 15,-€ určil v prospech XXXXX,  č. účtu: XXXXX

Vzhľadom na vyššie uvedené skutočnosti som dospela k záveru, že sú splnené podmienky na to, aby v danej veci mohol byť schválený zmier  a bolo zastavené trestné stíhanie proti obvinenému, a to aj s poukazom na povahu a závažnosť spáchaného činu, na mieru akou bol trestným činom dotknutý  záujem spoločnosti na ochrane majetku oprávnených osôb, na   osobu obvineného, na jeho majetkové pomery a že takýto spôsob  rozhodnutia je dostačujúci z hľadiska naplnenia účelu Trestného zákona a Trestného poriadku, a preto som rozhodla tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zuzana Pramuková-Kolesárová
prokurátorka